Diari Oficial de la Generalitat Valenciana


Sumari del DOGV 6399, del 17-11-2010 (2010/12232)

Informació pública del pla de participació pública del Pla General de Rugat i de l'estudi de paisatge.
------------------------------------------------------------------------------------------------------

### Dades del document

Número de DOGV
:   6399

Data del DOGV
:   17-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12105


Data del document
:   04-11-2010

Organisme emissor
:   Ajuntament de Rugat

Tipus de document
:   Anunci

Descriptors 

:   * Rugat
    * pla d'urbanisme
    * administració local

Informació pública del pla de participació pública del Pla General de Rugat i de l'estudi de paisatge. [2010/12309]  
El Ple de l'Ajuntament de Rugat, en la sessió celebrada en data 3 de novembre de 2010, amb l'objectiu d'iniciar el procés de participació pública del pla general, en compliment de la legislació estatal i autonòmica, ha elaborat el pla de participació pública que acompanya el pla general, el qual estableix la seqüència de tramitació de la documentació necessària per a l'aprovació definitiva del pla general identificant les distintes etapes i els actors que intervenen en cada una d'aquestes.  
Els articles 9.2 de la Llei 9/2006, de 28 de abril, sobre Avaluació dels Efectes de Determinats Plans i Programes en el Medi Ambient, de forma implícita, i 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa, estableixen la necessitat de que els plans generals incorporen processos de participació de la ciutadania en la presa de decisions ambientals, de planejament i de paisatge, respectivament.  
Atés que la participació pública en relació amb la tramitació del pla general i els processos de presa de decisions que porta es necessària, en virtut del que s'ha expressat en el paràgraf anterior, i les referències sobre la participació pública en matèria de medi ambient i planificació territorial i urbanística incloses en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com a la Llei 8/2007, de 28 de maig, del Sòl, i la Llei 11/2008, de 3 de juliol de 2008, de la Generalitat, de Participació Ciutadana de la Comunitat Valenciana.  
El Ple de l'Ajuntament de Rugat, en virtut de Resolució de data 2 de novembre de 2010, en referència al pla de participació pública que acompanya la tramitació del pla general, estableix els següents acords:  
Primer. Aprovar el pla de participació pública del Pla General de Rugat, d'acord amb l'establert en els articles mencionats en els paràgrafs segon i tercer.  
Segon. Comunicar i difondre el pla de participació pública que forma part de la documentació del pla general, mitjançant els següents mecanismes.  
a) Inserció del present anunci al tauler d'edictes de l'Ajuntament, en el Diari Oficial de la Comunitat Valenciana.  
b) Inserció del pla de participació pública en la pàgina web municipal .  
c) Enviament de comunicacions, per correu certificat, als organismes, associacions i grups socials que s'assenyalen en el pla de participació pública indicat, en l'apartat relatiu a grups d'interès.  
d) El pla de participació pública estarà disponible en la seu de l'Ajuntament de Rugat (c. Santa Rita, num. 4) en el servici de Urbanisme en horari de 09.00 a 14.00 hores.   
Tercer. Establir el període d'al·legacions del pla de participació pública en 30 dies des de la present publicació.  
Quart. Establir un període de 15 dies de duració, després de la publicació del present edicte, durant el qual les persones físiques o jurídiques puguen acreditar el compliment dels requisits que els corresponga establerts en l'article 10.2 de la Llei 9/2006 o els requisits dels articles 2.2 i 23 de la Llei 27/2006 com públic interessat.  
Cinquè. Comunicar l'inici de les activitats de participació pública mitjançant les activitats previstes en l'apartat següent, prèvia a l'elaboració de l'estudi de paisatge mitjançant els mecanismes recollits en l'apartat segon.  
Sisè. Qualsevol persona pot participar en el desenvolupament de les activitats de participació i formular les observacions que estimen convenients mitjançant enquestes en les quals els participants puguen donar la seua opinió respecte a les unitats de paisatge i recursos paisatgístics del municipi, a través de la pàgina web municipal , així com a la seu de l'Ajuntament de Rugat (c. Santa Rita, núm. 4) al servici de Urbanisme en horari de 09.00 a 14.00 hores, on estarà disponible la documentació en paper, durant un període de 30 dies des de la publicació del present edicte.  
Rugat, 4 de novembre de 2010.- L'alcaldessa: M.ª Rosa Martínez García.